Kylian Mbappé

Kylian Sanmi Mbappé Lottin (s. 20. joulukuuta 1998 Bondy, Ranska) on ranskalainen jalkapalloilija, pelipaikaltaan hyökkääjä. Hän on edustanut heinäkuusta 2024 lähtien Espanjan pääsarjassa pelaavaa Real Madridia. Hänet luetaan laajalti maailman parhaimpien pelaajien joukkoon. Mbappé aloitti uransa syntymäkaupunkinsa junioriseura AS Bondyssä, josta hän jatkoi Monacon junioreihin ja myöhemmin ammattilaisjoukkueeseen. Hän liittyi ranskalaisseura Paris Saint-Germainiin vuosiksi 2018–2024 ja voitti joukkueessa muun muassa kuudesti Ranskan pääsarjamestaruuden, neljästi Ranskan cupin, kahdesti Ranskan liigacupin ja kolmesti Ranskan supercupin. Hän liittyi espanjalaisseura Real Madridiin kaudeksi 2024–2025. Mbappé on edustanut Ranskan A-maajoukkuetta vuodesta 2017 ja voittanut maailmanmestaruuden 2018. Hän on Ranskan A-maajoukkueen kaikkien aikojen kolmanneksi paras maalintekijä. == Tausta == Kylian Sanmi Mbappé Lottin syntyi 20. joulukuuta 1988 Bondyssä, joka on Pariisin esikaupunkialue.Caioli & Collot 2019, s. 11. Alue on enimmäkseen työväenluokkaista, ja suurin osa sen väestöstä on maahanmuuttajia. Hänen äitinsä oli algerialaistaustainen Fayza Lamari ja isä kamerunilaistaustainen Wilfried Mbappé. Mbappélla on niin ikään jalkapalloa pelaava veli Ethan Mbappé (s. 2006). Mbappé aloitti jalkapallouransa kuusivuotiaana paikallisseura AS Bondysta,Caioli & Collot 2019, s. 31. jota hänen isänsä valmensi. Myöhemmin hän liittyi kuuluisaan Clairefontainen junioriakatemiaan, jossa on erikoistuttu valmentamaan ja kehittämään nuoria ranskalaisia jalkapalloilijoita. Lupaavien odotusten ja peliesitysten jälkeen useat ranskalaisseurat olivat kiinnostuneita hankkimaan Mbappén nuorisoakatemiaansa. Muita ranskalaisnuorukaisesta kiinnostuneita olivat muun muassa espanjalaisseurat Real Madrid ja Valencia. Mbappé kävi myös englantilaisseura Chelsean testeissä 11-vuotiaana ja pelasi jopa yhden ottelun seuran nuorisojoukkueessa.Arsene Wenger likened him to Thierry Henry - but who is Arsenal target Kylian Mbappe? Independent. Viitattu 25.7.2017. Lopulta hän päätyi Monacon nuorisoakatemiaan.Kylian Mbappe: the Monaco teen who might be Europe's most wanted youngster FourFourTwo. Viitattu 25.7.2017. == Seurajoukkueura == === Monaco (2015–2017) === Mbappé teki ensiesiintymisensä seuran edustusjoukkueessa 2. joulukuuta 2015 ottelussa Caenia vastaan. Hän tuli vaihdosta kentälle ottelun 88. peliminuutilla. Hänestä tuli samalla seurahistorian nuorin debytantti edustusjoukkueessa 16 vuoden ja 347 päivän iässä. Ennätys oli aiemmin ollut Thierry Henryn nimissä.Monaco vs. Caen - 2 December 2015 Soccerway. Viitattu 26.7.2017. 20\. helmikuuta 2016 Mbappé teki ensimmäisen maalinsa edustusjoukkueessa ottelussa Troyesia vastaan lisäajalla. Hänestä tuli niin ikään seurahistorian nuorin maalintekijä edustusjoukkueessa 17 vuoden ja 62 päivän iässä. Myös tämä ennätys oli aikaisemmin ollut Henryn hallussa.European round-up: What you might have missed BBC. Viitattu 26.7.2017. Kylian Mbappe offered Monaco contract amid Arsenal, Liverpool links ESPN. Viitattu 26.7.2017. 6\. maaliskuuta 2016 Mbappé allekirjoitti ensimmäisen ammattilaissopimuksensa, joka oli pituudeltaan kolmivuotinen ja ulottui näin vuoteen 2019 asti.First professional contract for Kylian Mbappé AS Monaco FC. Viitattu 26.7.2017. Kaudella 2016–2017 Mbappé teki läpimurtonsa Monacon kokoonpanoon. Hän onnistui tekemään 15 maalia Ranskan pääsarjassa ja kuusi maalia Mestarien liigassa. Kaikki kilpailut huomioiden Mbappé sai maalitililleen yhteensä 26 maalia 44 ottelussa. Monaco voitti Ligue 1:n mestaruuden. === Paris Saint-Germain === ==== Ensimmäiset mestaruuskaudet (2017–2019) ==== Kaudeksi 2017–2018 Mbappé siirtyi lainasopimuksella Paris Saint-Germainiin. Hän teki maalin kauden ensimmäisessä liigaottelussa Metziä vastaan. Kauden aikana hän pelasi kaikkiaan 27 Ligue 1 -ottelua ja teki niissä 13 maalia. Ranskan cupissa hän teki neljä maalia, joista kaksi välieräottelussa Caenia vastaan. PSG voitti sekä liiga-, cup- että liigacupmestaruuden. Mestarien liigassa Mbappé pelasi joukkueensa kaikki kahdeksan ottelua ja teki neljä maalia. Kesällä 2018 Paris Saint-Germain osti Mbappén pelaajaoikeudet. Kaudella 2018–2019 hän pelasi Ligue 1:ssä 29 ottelua ja teki 33 maalia, millä hän oli liigan ylivoimaisesti paras maalintekijä. PSG voitti jälleen liigamestaruuden. Ranskan cupissa Mbappé teki kaksi maalia, joista toisen välierässä, mutta loppuottelun PSG hävisi Rennes’lle rangaistuspotkukilpailussa, johon Mbappé ei osallistunut tultuaan ajetuksi kentältä ulos vähän ennen jatkoajan päättymistä. Mestarien liigassa Mbappé pelasi joukkueensa kaikki kahdeksan ottelua ja teki jälleen neljä maalia. ==== 2019–2021 ==== Koronaviruspandemian keskeyttämällä Ligue 1 -kaudella 2019–2020 Mbappé pelasi 20 ottelua ja teki 18 maalia, millä hän oli liigan maalintekijätilaston jaetulla ykkössijalla. Ranskan cupissa hän teki neljä maalia, joista kolme välieräottelussa Lyonia vastaan. PSG voitti sekä liiga-, cup- että liigacupmestaruuden. Finaalitappioon päättyneessä Mestarien liigassa Mbappé pelasi kymmenen ottelua ja teki niissä viisi maalia. Alkulohkon vierasottelussa Club Bruggea vastaan hän teki hattutempun. Kaudella 2020–2021 Mbappé pelasi Ligue 1:ssä 31 ottelua ja oli liigan paras maalintekijä 27 osumallaan. Hän voitti Ranskan cupin ja teki viidessä cup-ottelussaan seitsemän maalia, joihin sisältyivät PSG:n molemmat varsinaisen peliajan maalit rangaistuspotkukilpailuun päätyneessä välierässä Montpellieria vastaan ja toinen maali PSG:n 2–0-loppuotteluvoitossa Monacoa vastaan. Mestarien liigassa hän pelasi kauden aikana kymmenen ottelua, joissa hän teki kahdeksan maalia, muun muassa kolme maalia ensimmäisessä neljännesvälieräottelussa Barcelonaa ja kaksi maalia ensimmäisessä puolivälieräottelussa Bayern Müncheniä vastaan. Manchester City pudotti PSG:n välierissä, jonka toisessa osaottelussa Mbappé pysyi vaihtopenkillä loukkaantumisen vuoksi. ==== Sadas PSG-maali (2021–2024) ==== Mbappé voitti kaudella 2021–2022 jälleen Ranskan- mestaruuden, ja hän oli sen paras maalintekijä tehtyään 28 maalia 35 ottelussa. Lisäksi hän antoi 19 maalisyöttöä. Mestarien liigassa PSG putosi Real Madridia vastaan pelatussa ensimmäisessä pudotuspeliottelussa. Mbappé pelasi kahdeksan ottelua, joissa hän sekä teki että syötti kuusi maalia. PSG voitti jälleen sarjamestaruuden kaudella 2022–2023, ja Mbappé pelasi 34 ottelua ja teki niissä 29 maalia, mikä teki hänestä jälleen sarjan parhaan maalintekijän. Hän teki elokuussa pelatussa ja 7–1 päättyneessä ottelussa Lilleä vastaan Ranskan sarjahistorian jaetulla nopeimman maalin kahdeksan sekuntia ottelun alun jälkeen. Mestarien liigassa hän teki kahdeksassa ottelussa seitsemän maalia, mikä teki hänestä jaetulla kolmanneksi parhaan maalintekijän. Mbappé tuli vuoden 2023 Kultaisen pallon äänestyksessä kolmanneksi Lionel Messin ja Erling Braut Haalandin jälkeen. PSG voitti 12. sarjatittelinsä kaudella 2023–2024. Mbappé pelasi turnauksessa 29 ottelua ja teki niissä 27 maalia. Täten hän voitti ylivoimaisesti maalipörssin, eikä kukaan muu tehnyt yli 20 maalia. Voitto tuli myös Ranskan cupissa, jossa hän pelasi kuusi ottelua ja teki kahdeksan maalia. Mestarien liigassa PSG ylsi välieriin ja Mbappé teki 12 ottelussa kahdeksan maalia. === Real Madrid (2024–) === Kesäkuussa 2024 Real Madrid tiedotti Mbappén siirtyvän joukkueeseen viisivuotisella sopimuksella. Hän teki ensimmäisen maalinsa Real Madridin voittaessa Espanjan supercupin 2–0 Atalantaa vastaan. Ensimmäiset sarjamaalinsa hän taas teki joukkueen kauden toisessa voitossa syyskuun alussa 2–0 Real Betisiä vastaan. == Maajoukkueura == === Ammattilaisdebyytti (2016–2017) === Mbappé pelasi kaikki viisi ottelua Ranskan voittaessa alle 19-vuotiaiden Euroopan-mestaruuden 2016. Hän teki turnauksessa viisi maalia. Mbappé teki miesten maajoukkuedebyyttinsä Ranskan kokoonpanossa 25. maaliskuuta 2017 MM-karsintaottelussa Luxemburgia vastaan. Ensimmäisen maalinsa hän teki viidennessä maaottelussaan elokuussa 2017 MM-karsinnassa Alankomaita vastaan. === MM-kultaa ja EM-kilpailut (2018–2021) === Mbappé valittiin osaksi Ranskan MM-joukkuetta 2018 ja oli ollut samana vuonna osallisena kaikissa Ranskan harjoituspeleissä.Caioli & Collot 2019, s. 213. Hän pelasi MM-debyyttinsä 16. kesäkuuta C-lohkon avausottelussa Australiaa vastaan,Caioli & Collot 2019, s. 214. mutta jäi ottelussa maaleitta. Hän teki Perua vastaan pelatussa alkusarjan ottelussa maalin Ranskan MM-historian nuorimpana pelaajana (19 vuotta 183 päivää). Hän teki kaksi maalia neljännesvälierissä Argentiinaa vastaan. Ranska eteni finaaliin Kroatiaa vastaan,Caioli & Collot 2019, s. 219. ja Mbappé teki ottelun viimeisen maalin johdattaen maansa 4–2 voittoon. Hänet valittiin kilpailujen parhaaksi nuoreksi pelaajaksi. Mbappé pelasi Ranskan kaikki neljä ottelua vuonna 2021 järjestetyissä EM-kilpailuissa ja syötti kaksi maalia. === MM-hopeaa (2022–) === Hän teki neljä maalia MM-karsintaottelussa Kazakstania vastaan marraskuussa 2021. Hän pelasi kaikki seitsemän ottelua, joista kuusi avauskokoonpanossa, Ranskan saavuttaessa hopeaa MM-kilpailuissa 2022. Hän voitti kisojen maalikuninkuuden tehtyään kaikkiaan kahdeksan maalia: alkusarjassa yhden maalin Australiaa ja kaksi Tanskaa vastaan, neljännesvälierässä kaksi Puolan verkkoon sekä loppuottelussa kolme maalia Argentiinaa vastaan. Lisäksi hän onnistui vielä loppuottelun rangaistuspotkukilpailussa. Mbappé on toiminut maajoukkueen kapteenina vuodesta 2023. Hän pelasi vuonna 2023 Ranskan kaikki kahdeksan EM- karsintaottelua ja niistä seitsemässä täydet minuutit. Hän teki kaksi maalia kotiottelussa Alankomaita vastaan, yhden vierasottelussa Gibraltaria ja kotiottelussa Kreikkaa vastaan, kaksi vierasottelussa Alankomaita vastaan ja hattutempun kotiottelussa Gibraltaria vastaan. EM-kilpailuissa 2024 hän pelasi ensimmäisessä alkulohko-ottelussa Itävaltaa vastaan täydet minuutit mutta sai ottelun lopulla nenäänsä murtuman törmättyään pelitilanteessa itävaltalaispelaaja Kevin Danson kanssa. Hän oli poissa toisesta ottelusta mutta pelasi kolmannessa jälleen täydet minuutit ja teki Puolaa vastaan rangaistuspotkusta maalin. Hän pelasi avauskokoonpanossa myös kaikissa kolmessa pudotuspeliottelussa ja syötti joukkueensa ainoan maalin tappiollisessa välieräottelussa Espanjaa vastaan. Mbappé on pelannut vuoden 2024 loppuun mennessä 86 A-maaottelua ja tehnyt niissä 48 maalia. Hän on kolmanneksi eniten A-maaottelumaaleja tehnyt ranskalaisjalkapalloilija. == Pelaajakuva == === Pelityyli, ominaisuudet ja vastaanotto === Mbappé luetaan maailman parhaiden pelaajien joukkoon, ja häntä pidetään myös yhtenä Ranskan kaikkien aikojen parhaimmista pelaajista. Lisäksi häntä pidetään GiveMeSport- sivuston vuonna 2024 laatiman listan mukaan MM-kilpailujen historian parhaimpina pelaajina. Hän pelaa tyypillisesti vasenta laitahyökkääjää, mutta häntä on peluutettu vaihtelevasti myös keskushyökkääjänä. Hän on oikeajalkainen ja omaa hyvät pallonhallinta- ja viimeistelykyvyt sekä on hyvä pallon kuljettaja. Hän on nopea juoksija, myös pallon kanssa. Hän juoksi MM- kilpailuissa 2022 parhaimmillaan 35,2 kilometrin tuntivauhtia. Mbappén idoli on portugalilainen Cristiano Ronaldo. === Tulot, sponsorointi ja julkinen näkyvyys === Mbappé oli Forbesin mukaan maailman viidenneksi eniten tienaava jalkapalloilija vuonna 2024 ja tekee yhteistyötä muun muassa Niken ja Hublotin kanssa. Hän on esiintynyt FIFA-pelisarjan FIFA 21 -videopelin kansikuvassa. Hänestä tuli yksi nuorimmista kansikuvassa yksin esiintyvistä pelaajista. Hänellä oli Instagramissa yli 123 miljoonaa seuraajaa helmikuussa 2025.Kylian Mbappé Instagramissa Viitattu 7.2.2025 == Ura jalkapallon ulkopuolella == Mbappé lahjoitti kaikki MM-kilpailuista 2018 tienaamansa rahat Premiers de cordee -järjestölle, joka esimerkiksi järjestää liikuntamahdollisuuksia sairaalassa oleville lapsille. Hän lahjoitti 34 000 dollaria tammikuussa 2019 lento-onnettomuudessa olleen jalkapalloilija Emiliano Salan etsimistä varten. Myöhemmin helmikuussa hän lahjoitti 27 000 puntaa konetta lentäneen kapteenin etsimiseksi. Mbappé julkaisi vuonna 2021 Je m’appelle Kylian -romaanin, jonka tarkoituksena on lisätä lasten motivaatiota unelmiensa saavuttamiseksi. == Tilastot == === Seurajoukkue === Päivitetty 20. helmikuuta 2025 Ottelut ja maalit seurajoukkuekausittain Joukkue Kausi Sarja Kansallinen cup Liigacup Eurooppa Muut Yhteensä Taso Ottelut Maalit Ottelut Maalit Ottelut Maalit Ottelut Maalit Ottelut Maalit Ottelut Maalit AS Monaco II 2015–2016 National 2 10 2 — — — — 10 2 2016–2017 2 2 — — — — 2 2 Yhteensä 12 4 — — — — 12 4 AS Monaco 2015–2016 Ligue 1 11 1 1 0 1 0 1 0 — 14 1 2016–2017 29 15 3 2 3 3 9 6 — 44 26 2017–2018 1 0 — — — 1 0 2 0 Yhteensä 41 16 4 2 4 3 10 6 1 0 60 27 Paris Saint-Germain (laina) 2017–2018 Ligue 1 27 13 5 4 4 0 8 4 — 44 21 Paris Saint- Germain 2018–2019 29 33 4 2 2 0 8 4 0 0 43 39 2019–2020 20 18 3 4 3 2 10 5 1 1 37 30 2020–2021 31 27 5 7 — 10 8 1 0 47 42 2021–2022 35 28 3 5 — 8 6 0 0 46 39 2022–2023 34 29 1 5 — 8 7 0 0 43 41 2023–2024 29 27 6 8 — 12 8 1 1 48 44 Yhteensä 205 175 27 35 9 2 64 42 3 2 308 256 Real Madrid 2024–2025 Primera División 22 17 2 1 — 10 7 4 3 38 28 Ura yhteensä 280 212 33 38 13 5 84 55 8 5 418 315 ;Huomiot === Maajoukkue === Päivitetty 21. joulukuuta 2024 Ottelut ja maalit maajoukkueessa vuosittain Maajoukkue Vuosi Ottelut Maalit Ranska 2017 10 1 2018 18 9 2019 6 3 2020 5 3 2021 14 8 2022 13 12 2023 9 10 2024 11 2 Yhteensä 86 48 Kylian Mbappén maajoukkuemaalit Nro. Pävämäärä Pelipaikka Vastustaja Maali Tulos Ottelumuoto Viite 2017 1\. 31. elokuuta 2017 Stade de France, Saint-Denis, Ranska 4–0 4–0 MM-karsinnat 2018 2018 2\. 27. maaliskuuta 2018 Gazprom Arena, Pietari, Venäjä 1–0 3–1 Ystävyysottelu 3\. 3–1 4\. 9. kesäkuuta 2018 Parc Olympique Lyonnais, Décines-Charpieu, Ranska 1–1 1–1 5\. 21. kesäkuuta 2018 Jekaterinburgin keskusstadion, Jekaterinburg, Venäjä 1–0 1–0 MM-kilpailut 2018 6\. 30. kesäkuuta 2018 Kazan Arena 3–2 4–3 7\. 4–2 8\. 15. heinäkuuta 2018 Lužniki, Moskova, Venäjä 4–1 4–2 9\. 9. syyskuuta 2018 Stade de France, Saint-Denis, Ranska 1–0 2–1 Kansojen liiga 2018–2019 – Liiga A 10\. 11. lokakuuta 2018 Stade de Roudourou, Guingamp, Ranska 2–2 2–2 Ystävyysottelu 2019 11\. 22. maaliskuuta 2019 Stadionul Zimbru, Chișinău, Moldova 4–0 4–1 EM-karsinnat 2020 12\. 25. maaliskuuta 2019 Stade de France, Saint-Denis, Ranska 3–0 4–0 13\. 11. kesäkuuta 2019 Estadi Nacional, Andorra la Vella, Andorra 1–0 4–0 2020 14\. 5. syyskuuta 2020 Strawberry Arena, Solna, Ruotsi 1–0 1–0 Kansojen liiga 2020–2021 – Liiga A 15\. 7. lokakuuta 2020 Stade de France, Saint-Denis, Ranska 6–1 7–1 Ystävyysottelu 16\. 14. lokakuuta 2020 Stadion Maksimir, Zagreb, Kroatia 2–1 2–1 Kansojen liiga 2020–2021 – Liiga A 2021 17\. 2. kesäkuuta 2021 Allianz Riviera, Nizza, Ranska 1–0 3–0 Ystävyysottelu 18\. 7. lokakuuta 2021 Juventus Stadium, Torino, Italia 2–2 3–2 Kansojen liiga 2020–2021 loppuottelut 19\. 10. lokakuuta 2021 Stadio Giuseppe Meazza, Milano, Italia 2–1 2–1 20\. 13. marraskuuta 2021 Parc des Princes, Pariisi, Ranska 1–0 8–0 MM-karsinnat 2022 21\. 2–0 22\. 3–0 23\. 8–0 24\. 16. marraskuuta 2021 Helsingin olympiastadion, Helsinki, Suomi 2–0 2–0 2022 25\. 29. maaliskuuta 2022 Grand Stade Lille Métropole, Villeneuve-d’Ascq, Ranska 1–0 5–0 Ystävyysottelu 26\. 3–0 27\. 10. kesäkuuta 2022 Ernst-Happel-Stadion, Wien, Itävalta 1–1 1–1 Kansojen liiga 2022–2023 – Liiga A 28\. 22. syyskuuta 2022 Stade de France, Saint-Denis, Ranska 1–0 2–0 29\. 22. marraskuuta 2022 Al-Wakran stadion, Al-Wakra, Qatar 3–1 4–1 MM-kilpailut 2022 30\. 26. marraskuuta 2022 Stadium 974, Doha, Qatar 1–0 2–1 31\. 2–1 32\. 4. joulukuuta 2022 Al-Thumaman stadion, Doha, Qatar 2–0 3–1 33\. 3–0 34\. 18. joulukuuta 2022 Lusailin stadion, Lusail, Qatar 1–2 3–3 (4–2 p) 35\. 2–2 36\. 3–3 2023 37\. 24. maaliskuuta 2023 Stade de France, Saint-Denis, Ranska 3–0 4–0 EM-karsinnat 2024 38\. 4–0 39\. 16. kesäkuuta 2023 Estádio Algarve, Algarve, Portugali 2–0 3–0 40\. 19. kesäkuuta 2023 Stade de France, Saint-Denis, Ranska 1–0 1–0 41\. 13. lokakuuta 2023 Johan Cruijff Arena, Amsterdam, Alankomaat 1–0 2–1 42\. 2–0 43\. 17. lokakuuta 2023 Grand Stade Lille Métropole, Villeneuve-d’Ascq, Ranska 3–1 4–1 Ystävyysottelu 44\. 18. marraskuuta 2023 Allianz Riviera, Nizza, Ranska 4–0 14–0 EM-karsinnat 2024 45\. 11–0 46\. 12–0 2024 47\. 5. kesäkuuta 2024 Stade Saint-Symphorien, Metz, Ranska 3–0 3–0 Ystävyysottelu 48\. 25. kesäkuuta 2024 Signal Iduna Park, Dortmund, Saksa 1–0 1–1 EM-kilpailut 2024 == Saavutukset == === Seurajoukkue === Monaco * Ranskan mestaruus (1): 2016–17 Paris Saint-Germain * Ranskan mestaruus (6): 2017–18, 2018–19, 2019–20, 2021–22, 2022–23, 2023–24 * Ranskan cup (4): 2017–18, 2019–20, 2020–21, 2023–24 * Ranskan liigacup (2): 2017–18, 2019–20 * Ranskan supercup (3): 2019, 2020, 2023 Real Madrid * Euroopan supercup (1): 2024 === Maajoukkue === Ranska U19 * Alle 19-v. Euroopan-mestaruus: 2016 Ranska *Maailmanmestaruus: 2018 ** hopeaa: 2022 * Kansojen liiga: 2020–2021 === Henkilökohtaiset === * MM-kilpailujen Kultainen kenkä (1): 2022 * MM-kilpailujen paras nuori pelaaja (1): 2018 * Kansojen liigan loppuottelun Kultainen kenkä (1): 2021 * Ranskan pääsarjan vuoden pelaaja (5): 2018–2019, 2020–2021, 2021–2022, 2022–2023, 2023–2024 * Ranskan pääsarjan vuoden nuori pelaaja (3): 2016–2017, 2017–2018, 2018–2019 * Ranskan pääsarjan vuoden joukkue (6): 2016–2017, 2017–2018, 2018–2019, 2020–2021, 2021–2022, 2022–2023 * Ranskan pääsarjan paras maalintekijä (6): 2018–2019, 2019–2020, 2020–2021, 2021–2022, 2022–2023, 2023–2024 * Ranskan vuoden jalkapalloilija (4): 2018, 2019, 2022, 2023–2024 * Mestarien liigan paras maalintekijä (1): 2023–2024 (jaetulla Harry Kanen kanssa) * Mestarien liigan kauden joukkue (4): 2016–2017, 2019–2020, 2020–2021, 2021–2022 * Uefan vuoden joukkue (1): 2018 * Golden Boy (1): 2017 * Kopa Trophy (1): 2018 * Onze de Bronze (1): 2019 * Fifa/FIFPro World XI (5): 2018, 2019, 2022, 2023, 2024 * Globe Soccerin vuoden miespelaaja (2): 2021, 2024 Kunnianosoituksia * Kunnialegioonan ritarimerkki (Ranska, 2018) == Lähteet == * === Viitteet === == Aiheesta muualla == * Kylian Mbappén tilastot Soccerway-sivustolla Luokka:Ranskalaiset jalkapalloilijat Luokka:Jalkapallon maailmanmestarit Luokka:Vuonna 1998 syntyneet Luokka:Elävät henkilöt